title: 2009/954/KE: Deċiżjoni tal-Kunsill tat- 30 ta’ Novembru 2009 dwar l-iffirmar u l-konklużjoni tat-Termini ta’ Referenza għas-Sħubija Internazzjonali għall-Kooperazzjoni fl-Effiċjenza fl-Użu tal-Enerġija (IPEEC) u tal- Memorandum dwar l-ospitar tas-Segretarjat tas-Sħubija Internazzjonali għall-Kooperazzjoni fl-Effiċjenza fl-Użu tal-Enerġija mill-Aġenzija Internazzjonali tal-Enerġija

text:
               16.12.2009

               MT

               Il-Ġurnal Uffiċjali tal-Unjoni Ewropea

               L 330/37

         DEĊIŻJONI TAL-KUNSILL
   tat-30 ta’ Novembru 2009
   dwar l-iffirmar u l-konklużjoni tat-Termini ta’ Referenza għas-Sħubija Internazzjonali għall-Kooperazzjoni fl-Effiċjenza fl-Użu tal-Enerġija (IPEEC) u tal-“Memorandum dwar l-ospitar tas-Segretarjat tas-Sħubija Internazzjonali għall-Kooperazzjoni fl-Effiċjenza fl-Użu tal-Enerġija mill-Aġenzija Internazzjonali tal-Enerġija”
   (2009/954/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 175, il-paragrafu 1 u l-Artikolu 300 l-paragrafu 2, l-ewwel subparagrafu, u l-paragrafu 3, l-ewwel subparagrafu,
   Wara li kkunsidra l-proposta mill-Kummissjoni,
   Wara li kkunsidra l-proposta mill-Parlament Ewropew (1),
   Billi

               (1)

               Fuq l-inizjattiva tal-Kummissjoni Ewropea, f’Ġunju 2008, membri tal-G8, iċ-Ċina, l-Indja u l-Korea ta’ Isfel u l-Kummissjoni ddeċidew li jistabbilixxu Sħubija Internazzjonali għall-Kooperazzjoni fl-Effiċjenza fl-Użu tal-Enerġija (IPEEC) li għandha tiffaċilita l-azzjonijiet li jirriżultaw f’żidiet kbar fl-użu effiċjenti tal-enerġija. L-IPEEC ser tipprovdi forum għal diskussjoni, konsultazzjoni u skambju ta’ informazzjoni. L-IPEEC hija miftuħa għal pajjiżi u organizzazzjonijiet intergovernattivi oħrajn.

               (2)

               Fl-24 ta’ Mejju, it-Termini ta’ Referenza għas-Sħubija Internazzjonali għall-Kooperazzjoni fl-Effiċjenza fl-Użu tal-Enerġija (it-Termini ta’ Referenza) ġew iffirmati f’Ruma minn tnax-il Stat, inklużi erba’ Stati Membri tal-Komunità Ewropea.

               (3)

               It-Termini ta’ Referenza jiddeskrivu l-attivitajiet ta’ kooperazzjoni tal-IPEEC, jistabbilixxu l-organizzazzjoni tagħha, jiddefinixxu l-kriterji għal membri ġodda potenzjali u fihom dispożizzjonijiet ġenerali rigward fost affarijiet oħra l-finanzjament tas-Sħubija u drittijiet ta’ proprjetà intellettwali.

               (4)

               L-Artikolu 4.2 tat-Termini ta’ Referenza jipprevedi li l-IPEEC hija miftuħa għal organizzazzjonijiet intergovernattivi u li s-sħubija tagħhom tiddependi mill-iffirmar tat-Termini ta’ Referenza.

               (5)

               Il-funzjonijiet amministrattivi tal-IPEEC ikunu ġestiti l-aħjar permezz tal-istabbiliment ta’ segretarjat. Fl-24 ta’ Mejju u t-22 ta’ Ġunju rispettivament, Memorandum dwar l-ospitar tas-Segretarjat tal-IPEEC mill-Aġenzija Internazzjonali tal-Enerġija (il-Memorandum) ġie ffirmat f’Ruma minn tnax-il Stat, inklużi erba’ Stati Membri tal-Komunità Ewropea. L-AIE ffirmat fit-18 ta’ Ġunju 2009.

               (6)

               Il-Memorandum jiddeskrivi l-prinċipji ġenerali rigward l-organizzazzjoni tas-Segretarjat, u fih dispożizzjonijiet rigward il-persunal tas-Segretarjat u r-reklutaġġ tiegħu, kif ukoll rigward il-kwistjonijiet tal-finanzjament u l-proċeduri tal-baġit.

               (7)

               Il-Punt 16 tal-Memorandum jipprevedi li kwalunkwe organizzazzjoni intergovernattiva li tixtieq issir membru tal-IPEEC ser tintalab tiffirma l-Memorandum.

               (8)

               Huwa adatt li l-Komunità Ewropea tiffirma t-Terimini ta’ Referenza u l-Memorandum.

               (9)

               Il-Komuntià Ewropea għandha tħallas kontribuzzjoni lill-IPEEC għall-ispejjeż amministrattivi tagħha.

         IDDEĊIEDA DAN LI ĠEJ:
   Artikolu 1
   1.   It-Termini ta’ Referenza għas-Sħubija Internazzjonali għall-Kooperazzjoni fl-Effiċjenza fl-Użu tal-Enerġija (IPEEC), annessi ma’ din id-Deċiżjoni bħala Anness I, huma b’dan approvati f’isem il-Komunità Ewropea.
   2.   Il-Memorandum dwar l-ospitar tas-Segretarjat tas-Sħubija Internazzjonali għall-Kooperazzjoni fl-Effiċjenza fl-Użu tal-Enerġija mill-Aġenzija Internazzjonali tal-Enerġija, anness ma’ din id-Deċiżjoni bħala Anness II, huma b’dan approvat f’isem il-Komunità Ewropea.
   Artikolu 2
   Il-President tal-Kunsill huwa b’dan awtorizzat jaħtar il-persuna jew persuni bis-setgħa li jiffirmaw f’isem il-Komunità Ewropea sabiex jiġi espress il-kunsens tal-Komunità li tintrabat bi:

               —

               it-Termini ta’ Referenza għas-Sħubija Internazzjonali għall-Kooperazzjoni fl-Effiċjenza fl-Użu tal-Enerġija (IPEEC), u

               —

               il-Memorandum dwar l-ospitar tas-Segretarjat tas-Sħubija Internazzjonali għall-Kooperazzjoni fl-Effiċjenza fl-Użu tal-Enerġija mill-Aġenzija Internazzjonali tal-Enerġija.

      Magħmul fi Brussell, it-30 ta’ Novembru 2009

            Għall-Kunsill

            Il-President

         S. O. LITTORIN

      (1)  L-opinjoni tal-PE tas-26 ta’ Novembru 2009, mhux ippubblikata fil-Ġurnal Uffiċjali

      ANNESS I

         TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA

      L-entitajiet governattivi nazzjonali hawn taħt iffirmati (kollettivament il-“Membri”) jistabbilixxu t-termini ta’ referenza segwenti tas-Sħubija Internazzjonali għall-Kooperazzjoni fl-Effiċjenza fl-Użu tal-Enerġija (IPEEC), qafas għall-kooperazzjoni internazzjonali fl-effiċjenza fl-użu tal-enerġija biex isostni kooperazzjoni internazzjonali aġili u produttiva fil-promozzjoni tal-effiċjenza fl-użu tal-enerġija u fl-iffrankar tal-enerġija. L-IPEEC ser tiskambja opinjonijiet u tfittex kollaborazzjoni ma’ organizzazzjonijiet u korpi internazzjonali oħra, biex tikseb sinerġiji u tevita d-duplikazzjoni tal-isforzi.
      1.   Għan tal-IPEEC

      L-għan tal-IPEEC huwa li tiffaċilita dawk l-azzjonijiet li jirriżultaw f’żidiet kbar fl-effiċjenza fl-użu tal-enerġija. Il-Membri jistgħu jagħżlu li jieħdu tali azzjoni fuq bażi volontarja fejn jaraw valur miżjud għalihom infushom b’kont meħud taċ-ċirkustanzi ekonomiċi, teknoloġiċi u oħrajn tagħhom. L-IPEEC tippromwovi l-effiċjenza fl-użu tal-enerġija madwar id-dinja kollha billi tipprovdi forum ta’ livell għoli għad-diskussjoni, konsultazzjoni u skambju ta’ informazzjoni. Hija ma tiżviluppax u ma tadottax standards jew miri dwar l-effiċjenza għall-Membri tagħha.
      2.   Attivitajiet ta’ Kooperazzjoni tal-IPEEC

                  2.1.

                  L-IPEEC tista’ twettaq attivitajiet ta’ kooperazzjoni fost il-Membri fl-oqsma li ġejjin:

                  2.1.1.

                  appoġġ għax-xogħol li jkun għaddej tal-Membri biex jippromwovu l-effiċjenza fl-użu tal-enerġija, inklużi l-iżvilupp ta’ indikaturi stabbiliti fil-livell nazzjonali dwar l-effiċjenza fl-użu tal-enerġija, il-kompilazzjoni tal-aħjar prattiki, u t-tisħiħ tal-isforzi nazzjonali għall-ġbir tad-data;

                  2.1.2.

                  l-iskambju ta’ informazzjoni dwar miżuri li jistgħu jtejbu b’mod sinifikanti l-effiċjenza fl-użu tal-enerġija fuq bażi settorjali u transsettorjali bħal, iżda mhux limitati għal: standards/kodiċijiet/normi u tikketti għall-bini, prodotti u servizzi li jużaw l-enerġija bil-ħsieb li tiġi aċċellerata l-penetrazzjoni fis-suq tal-aħjar prattiki b’kont meħud taċ-ċirkostanzi tal-Membri individwali; metodoloġiji għall-kejl tal-enerġija, proċeduri ta’ awditjar u verifika, protokolli ta’ ċertifikazzjoni u strumenti oħra sabiex tinkiseb prestazzjoni ottimali fl-użu effiċjenti tal-enerġija tul il-perijodu tal-użu ta’ bini, proċessi industrijali, prodotti rilevanti, apparat u tagħmir; faċilitar tal-ambjent u l-istrumenti għall-iffinanzjar ta’ miżuri għall-użu effiċjenti tal-enerġija, u l-istabbiliment ta’ prinċipji biex jiġu mħeġġa l-investimenti fl-użu effiċjenti tal-enerġija; linji politiċi dwar l-akkwisti pubbliċi biex jitħeġġeġ l-użu ta’ prodotti, servizzi u teknoloġiji li jużaw l-enerġija b’mod effiċjenti; programmi li jgħinu lill-istituzzjonijiet pubbliċi jsiru iżjed effiċjenti fix-xiri u t-tħaddim ta’ bini, vetturi, prodotti u servizzi; attivitajiet li jżidu l-għarfien tal-konsumaturi u tal-partijiet interessati permezz tat-tixrid ta’ informazzjoni ċara, kredibbli u aċċessibbli dwar l-użu effiċjenti tal-enerġija bil-ħsieb li jkunu jistgħu jittieħdu deċiżjonijiet infurmati sewwa; linji gwida għall-aħjar prattiki biex tiġi evalwata l-effikaċja tal-linji politiċi u l-miżuri għall-użu effiċjenti tal-enerġija; kooperazzjoni pubblika-privata biex jiġi avvanzat l-iżvilupp fir-riċerka, kummerċjalizzazzjoni u implimentazzjoni ta’ teknoloġija li tagħmel użu effiċjenti tal-enerġija biex jiġu aċċellerati l-implimentazzjoni, id-diffużjoni u t-trasferiment ta’ dawn it-teknoloġiji; u azzjonijiet biex jiġu aċċellerati d-disseminazzjoni u t-trasferiment tal-aħjar prattiki u t-teknoloġiji effiċjenti u l-bini tal-kapaċità f’pajjiżi li qed jiżviluppaw;

                  2.1.3.

                  żvilupp ta’ sħubijiet pubbliċi-privati għat-titjib tal-effiċjenza fl-użu tal-enerġija f’kull settur prinċipali li jikkonsma l-enerġija, mibni fuq inizjattivi rilevanti;

                  2.1.4.

                  faċilitar ta’ riċerka u żvilupp konġunti f’teknoloġiji prinċipali li jużaw l-enerġija b’mod effiċjenti, speċjalment biex jiġu applikati mill-Membri;

                  2.1.5.

                  faċilitar tad-disseminazzjoni ta’ prodotti u servizzi relatati mal-enerġija li jikkontribwixxu għat-titjib tal-effiċjenza fl-enerġija; u

                  2.1.6.

                  attivitajiet oħrajn li javvanzaw l-ilħuq tal-għan tal-IPEEC kif stabbilit reċiprokament mill-Membri.

            3.   Organizzazzjoni tal-IPEEC

                  3.1.

                  Il-Membri b’dan jistabbilixxu Kumitat għall-Politika, magħmul minn rappreżentant ta’ livell għoli ta’ kull Membru, u Kumitat Eżekuttiv, magħmul minn rappreżentant ta’ livell intermedju ta’ kull Membru.

                  3.2.

                  Il-Kumitat għall-Politika għandu jirregola l-qafas ġenerali u l-linji politiċi tal-IPEEC inklużi l-arranġamenti finanzjarji, jirrieżamina l-progress tal-Gruppi ta’ Ħidma kif ukoll il-ħidma tal-Kumitat Eżekuttiv u s-Segretarjat, u jipprovdi direzzjoni lill-Kumitat Eżekuttiv. Il-Kumitat għall-Politika għandu jiltaqa’ mill-inqas darba fis-sena, f’ħinijiet u f’postijiet li għandhom jiġu stabbiliti mill-Membri tiegħu.

                  3.3.

                  Il-Kumitat Eżekuttiv għandu jissorvelja l-organizzazzjoni tal-laqgħat annwali tal-Kumitat għall-Politika, jeżamina u jadotta l-programm ta’ ħidma u l-baġit għal kull sena, jeżamina t-talbiet għas-sħubija, jipprovdi gwida u jissorvelja l-ħidma tas-Segretarjat, u jiżviluppa proposti għall-ħidma tal-Gruppi ta’ Ħidma u jirrieżaminaha. Il-Kumitat Eżekuttiv għandu jiltaqa’ mill-inqas darbtejn fis-sena, f’ħinijiet u f’postijiet li għandhom jiġu stabbiliti mill-Kumitat Eżekuttiv.

                  3.4.

                  Il-Kumitat għall-Politika u l-Kumitat Eżekuttiv għandhom jieħdu d-deċiżjonijiet fuq il-bażi ta’ kunsens, ħlief jekk ikun ipprovdut mod ieħor.

                  3.5.

                  Il-Kumitat Eżekuttiv jista’ japprova l-ħolqien ta’ Gruppi ta’ Ħidma, magħmulin minn rappreżentanti ta’ xi wħud minn jew mill-Istati Membri kollha, biex jaħdmu fuq proġetti individwali, skont il-ħtieġa.

                  3.6.

                  Rappreżentant minn kull Grupp ta’ Ħidma, kif magħżul mill-grupp, għandu jirrapporta bil-miktub jew personalment, dwar il-progress tal-proġett lill-Kumitat Eżekuttiv meta jintalab biex jagħmel dan. Il-Gruppi ta’ Ħidma għandhom jiltaqgħu kull kemm ikun hemm bżonn biex jirrieżaminaw il-progress tal-attivitajiet rispettivi tagħhom, jidentifikaw direzzjonijiet promettenti għall-ħidma futura tagħhom, u jagħmlu rakkomandazzjonijiet lill-Kumitat Eżekuttiv u lill-Kumitat għall-Politika dwar l-azzjonijiet meħtieġa.

                  3.7.

                  Kemm il-Kumitat għall-Politika kif ukoll il-Kumitat Eżekuttiv għandhom jeleġġu, minn fost il-Membri, President u Viċi President wieħed jew aktar għal perijodu ta’ sentejn.

                  3.8.

                  L-IPEEC tista’ tagħmel laqgħat Ministerjali meta jkun meħtieġ. Il-laqgħat Ministerjali għandhom jirrieżaminaw il-progress tal-kollaborazzjoni mal-IPEEC u għandhom jipprovdu direzzjoni ġenerali dwar il-prijoritajiet għall-ħidma futura.

                  3.9.

                  Il-koordinatur prinċipali tal-komunikazzjonijiet u l-attivitajiet tal-IPEEC huwa s-Segretarjat tal-IPEEC. Il-funzjonijiet tas-Segretarjat huma li: (1) jorganizza l-laqgħat tal-Kumitat għall-Politika u tal-Kumitat Eżekuttiv; (2) jorganizza attivitajiet speċjali bħal telekonferenzi u workshops; (3) jirċievi u jibgħat talbiet ġodda għas-sħubija lill-Kumitat Eżekuttiv; (4) jikkoordina l-komunikazzjonijiet fir-rigward tal-attivitajiet tal-IPEEC u l-istatus tagħhom, inklużi l-istabbiliment u l-manutenzjoni ta’ websajt tal-IPEEC; (5) jaġixxi bħala entità li tiġbor u tqassam l-informazzjoni għall-IPEEC; (6) iżomm rekords arkivjati għall-Kumitat għall-Politika u għall-Kumitat Eżekuttiv; (7) iħejji rapport annwali b’superviżjoni mill-Kumitat Eżekuttiv; u (8) iwettaq tali kompiti oħrajn hekk kif jordna l-Kumitat Eżekuttiv. Il-funzjonijiet tas-Segretarjat huma amministrattivi.

                  3.10.

                  Sabiex jiġu żgurati kemm is-sostenibbiltà kif ukoll il-konsistenza tal-attivitajiet tal-IPEEC, ser jiġi stabbilit segretarjat speċifiku. Is-Segretarjat tal-IPEEC ser ikun ospitat fl-Aġenzija Internazzjonali tal-Enerġija (AIE), sabiex l-IPEEC tkun tista’ tagħmel użu sħiħ mill-għarfien, l-esperjenzi u l-kapaċità tal-AIE. Is-Segretarjat ser ikun miftuħ għall-parteċipazzjoni għall-Membri kollha tal-IPEEC. Huwa ser jirrapporta lil, u jirċievi l-gwida tiegħu mingħand il-Kumitat Eżekuttiv. Is-Segretarjat ser ikun sostnut mill-kontribuzzjonijiet volontarji (finanzjarji jew in natura) tal-Membri kollha.

                  3.11.

                  Minbarra l-persunal impjegat mis-Segretarjat, is-Segretarjat jista’, kif deċiż mill-Kumitat Eżekuttiv, juża s-servizzi ta’ persunal impjegat mill-Membri u li jitpoġġew għad-dispożizzjoni tas-Segretarjat. Dan il-persunal għandu jitħallas minn min iħaddimhom u jibqgħu soġġetti għall-kondizzjonijiet tal-impjieg ta’ min iħaddimhom.

                  3.12.

                  Kull Membru għandu jiddeċiedi b’mod individwali n-natura tal-parteċipazzjoni tiegħu fl-attivitajiet tal-IPEEC.

            4.   Sħubija

                  4.1.

                  Dawn it-Termini ta’ Referenza, li huma ta’ natura amministrattiva, ma joħolqu l-ebda obbligu legalment vinkolanti bejn jew fost il-Membri tagħha. Kull Membru għandu jwettaq l-attivitajiet ikkontemplati minn dawn it-Termini ta’ Referenza skont il-liġijiet u r-regolamenti li għalihom ikun suġġett u l-ftehimiet internazzjonali li għalihom hu jew il-gvern tiegħu jkunu parti, u fi ħdan l-approprjazzjonijiet baġitarji rispettivi.

                  4.2.

                  L-IPEEC hija miftuħa għal entitajiet governattivi nazzjonali u organizzazzjonijiet intergovernattivi oħrajn. Is-sħubija tagħhom tiġi stabbilita mill-Kumitat għall-Politika li jaġixxi b’kunsens. Is-sħubija fl-IPEEC tiddependi mill-iffirmar tat-Termini ta’ Referenza tal-IPEEC. Il-pajjiżi tal-Membru huma elenkati fl-Appendiċi A. L-Appendiċi A jista’ jiġi mmodifikat b’kunsens tal-Kumitat għall-Politika.

                  4.3.

                  Fuq stedina tal-Kumitat Eżekuttiv, esperti tekniċi u oħrajn minn fost u barra l-Membri jistgħu jipparteċipaw fil-Gruppi ta’ Ħidma.

            5.   Finanzjament

                  5.1.

                  Soġġett għall-punt 3.11, kull Membru jista’ jikkontribwixxi fondi u riżorsi oħrajn għall-IPEEC soġġett għal-liġijiet, ir-regolamenti u l-linji politiċi applikabbli għall-Membru. Kull Grupp ta’ Ħidma huwa ffinanzjat mill-Membri li jipparteċipaw f’dak il-Grupp ta’ Ħidma skont il-liġijiet, ir-regolamenti u l-linji politiċi applikabbli għal kull Membru tiegħu.

                  5.2.

                  Kull Membru għandu jerfa’ l-ispejjeż li ġejjin li jsiru b’rabta mal-laqgħat tal-Kumitat għall-Politika, il-Kumitat Eżekuttiv u l-Gruppi ta’ Ħidma tiegħu:

                              —

                              L-ispejjeż tal-ivvjaġġar u tal-għajxien tar-rappreżentanti tal-Membri tiegħu;

                              —

                              L-ispejjeż tal-akkomodazzjoni tar-rappreżentanti tal-Membri; u

                              —

                              Spejjeż oħrajn relatati.

                  5.3.

                  Qabel ma l-programm ta’ ħidma u l-baġit għal kull sena jiġu adottati, kull Membru huwa mħeġġeġ sabiex jindika l-kontribuzzjoni tiegħu għall-IPEEC.

                  5.4.

                  Dawn it-Termini ta’ Referenza ma joħolqu l-ebda dritt jew benefiċċju, sostantiv jew proċedurali, li jista’ jiġi infurzat bil-liġi jew ekwità kontra l-Membri, l-uffiċjali jew l-impjegati tagħhom, jew kwalunkwe persuna oħra. L-ebda Membru m’għandu jippreżenta talba għal kumpens lil Membru ieħor għal attivitajiet li jwettaq skont dawn it-Termini ta’ Referenza. Dawn it-Termini ta’ Referenza la jindirizzaw u lanqas japplikaw għal xi persuna barra l-Membri.

            6.   Riċerka Miftuħa u Proprjetà Intellettwali

                  6.1.

                  Il-proprjetà intellettwali maħluqa mill-IPEEC, ħlief dik mill-Gruppi ta’ Ħidma, għandha tkun waħda miftuħa u disponibbli għal kulħadd kemm-il darba l-Kumitat Eżekuttiv ma jiddeċidix mod ieħor.

                  6.2.

                  Il-proprjetà intellettwali maħluqa jew mogħtija waqt l-implimentazzjoni ta’ proġetti taħt il-Gruppi ta’ Ħidma għandha tirċievi protezzjoni adegwata u effettiva. L-allokazzjoni ta’ drittijiet lil tali proprjetà intellettwali u t-trattament tal-informazzjoni proprjetarja għandhom jiġu definiti b’arranġamenti implimentattivi speċifiċi bejn u fost il-Membri kkonċernati.

            7.   Bidu, Estensjoni, Modifika, Irtirar, u Waqfien

                  7.1.

                  Dawn it-Termini ta’ Referenza ser jibdew fl-24 ta’ Mejju 2009 u ser jissoktaw għal 10 snin kemm-il darba ma jiġux estiżi jew imwaqqfa mill-Membri.

                  7.2.

                  Dawn it-Termini ta’ Referenza jistgħu jiġu modifikati bil-miktub fi kwalunkwe ħin b’kunsens tal-Membri.

                  7.3.

                  Membru jista’ jirtira mill-IPEEC. Membru għandu jagħmel ħiltu sabiex jagħti avviż bil-miktub lill-Membri l-oħrajn mhux inqas minn 90 ġurnata qabel l-irtirar previst tiegħu.

            Appendiċi A: Ir-Repubblika Federattiva tal-Brażil, il-Kanada, ir-Repubblika Popolari taċ-Ċina, Franza, il-Ġermanja, l-Italja, il-Ġappun, ir-Repubblika tal-Korea, il-Messiku, il-Federazzjoni Russa, ir-Renju Unit, l-Istati Uniti tal-Amerika
      TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA
      (iffirmati)
      Edison LΟΒΑΟ
      Il-Ministru tal-Minjieri u l-Enerġija tar-Repubblika Federattiva tal-Brażil
      Data: 24 ta’ Mejju 2009
      TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA
      (iffirmati)
      Cassie DOYLE
      Deputat Ministru għar-Riżorsi Naturali tal-Kanada
      Data: 24 ta’ Mejju 2009
      TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA
      (iffirmati)
      XIE Ji
      Rappreżentant għall-Kummissjoni Nazzjonali għall-Iżvilupp u r-Riformi tar-Repubblika Popolari taċ-Ċina
      Data: 24 ta’ Mejju 2009
      TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA
      (iffirmati)
      Jean-Louis BORLOO
      Ministru tal-Istat, il-Ministru tal-Ekoloġija, l-Enerġija, l-Iżvilupp Sostenibbli u l-Ippjanar tal-Ibliet u l-Kampanja ta’ Franza
      Data: 24 ta’ Mejju 2009
      TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA
      (iffirmati)
      Bernd PFAFFENBACH
      Is-Segretarju tal-Istat tal-Ministru Federali tal-Ekonomija u t-Teknoloġija tal-Ġermanja
      Data: 24 ta’ Mejju 2009
      TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA
      (iffirmati)
      Claudio SCAJOLA
      Il-Ministru għall-Iżvilupp Ekonomiku tal-Italja
      Data: 24 ta’ Mejju 2009
      TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA
      (iffirmati)
      Toshihiro NIKAI
      Il-Ministru tal-Ekonomija, il-Kummerċ u l-Industrija tal-Ġappun
      Data: 24 ta’ Mejju 2009
      TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA
      (iffirmati)
      Young Hak KIM
      Rappreżentant għall-Ministeru tal-Ekonomija tal-Għarfien tal-Korea
      Data: 24 ta’ Mejju 2009
      TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA
      (iffirmati)
      Georgina KESSEL MARTINEZ
      Is-Segretarju għall-Enerġija tal-Messiku
      Data: 24 ta’ Mejju 2009
      TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA
      (iffirmati)
      Sergey SHMATKO
      Il-Ministru tal-Enerġija tal-Federazzjoni Russa
      Data: 24 ta’ Mejju 2009
      TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA
      (iffirmati)
      Ed MILIBAND
      Is-Segretarju tal-Istat għall-Enerġija u t-Tibdil fil-Klima tar-Renju Unit tal-Gran Brittanja u l-Irlanda ta’ Fuq
      Data: 24 ta’ Mejju 2009
      TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA
      (iffirmati)
      Steven CHU
      Is-Segretarju għall-Enerġija tal-Istati Uniti tal-Amerika
      Data: 24 ta’ Mejju 2009
      TERMINI TA’ REFERENZA GĦAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA
      [Osservatur]
      (iffirmati)
      Andris PIEBALGS
      Il-Kummissarju għall-Enerġija tal-Kummissjoni Ewropea
      Data: 24 ta’ Mejju 2009

      ANNESS II

         MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA (IPEEC) MILL-AIE

      Is-Segretarjat tal-Aġenzija Internazzjonali tal-Enerġija (l-“AIE”) u l-entitajiet governattivi nazzjonali u l-entitajiet intergovernattivi li ffirmaw dan il-Memorandum (kollettivament il-“Membri tal-IPEEC”); Waqt li jirrikonoxxu li l-Membri tal-IPEEC iffirmaw it-Termini ta’ Referenza għall-IPEEC fl-24 ta’ Mejju 2009 (it-“Termini ta’ Referenza”); Waqt li jinnotaw li l-IPEEC hija indipendenti f’termini ta’ finanzjament u l-programm ta’ ħidma tagħha; Waqt li jirrikonoxxu li l-funzjonijiet amministrattivi tal-IPEEC ikunu ġestiti l-aħjar permezz tal-istabbiliment ta’ segretarjat (is-“Segretarjat tal-IPEEC”) kif ukoll unitajiet iddedikati eventwali għal Gruppi ta’ Ħidma speċifiċi; Waqt li jikkunsidraw li l-objettivi kemm tal-IPEEC kif ukoll tal-AIE jistgħu jissaħħu bl-opportunitajiet għal netwerking ta’ benefiċċju reċiproku bejn l-AIE u s-Segretarjat tal-IPEEC; u Waqt li jikkunsidraw, f’dan il-kuntest, il-ħtieġa li jiġi definit eżatt kif is-Segretarjat tal-IPEEC ser jiġi ospitat mill-AIE;
      Iddeċidew dan li ġej:

         Prinċipji Ġenerali

                  1.

                  Is-Segretarjat tal-IPEEC ser jiffunzjona skont il-gwida sostantiva tal-Kumitat Eżekuttiv (kif inhu definit it-terminu fit-Termini ta’ Referenza). Il-programm ta’ ħidma tas-Segretarjat tal-IPEEC ser jiġi deċiż mill-Kumitat Eżekuttiv.

                  2.

                  Il-Membri tal-IPEEC jifhmu li l-AIE mhi ser tassumi l-ebda responsabbiltà finanzjarja fir-rigward tal-IPEEC u s-Segretarjat tal-IPEEC. Ħlief kif jiġi deċiż mod ieħor mill-Membri tal-IPEEC, l-ispejjeż kollha relatati mal-funzjonament u mal-persunal tas-Segretarjat tal-IPEEC, inklużi l-ispejjeż marbuta mal-waqfien ta’ ħatriet, ser jiġġarrbu mill-kontribuzzjonijiet volontarji tal-Membri tal-IPEEC u/jew entitajiet oħra approvati mill-Kumitat Eżekuttiv.

                  3.

                  Soġġett għad-disponibilità ta’ kontribuzzjonijiet volontarji suffiċjenti, is-Segretarjat tal-IPEEC huwa intenzjonat li jwettaq il-funzjonijiet definiti għas-Segretarjat tal-IPEEC fit-Termini ta’ Referenza.

                  4.

                  Is-Segretarjat tal-IPEEC, jew unità fi ħdanu, jista’ jipprovdi wkoll funzjonijiet simili għal Grupp ta’ Ħidma partikolari (kif inhu definit dak it-terminu fit-Termini ta’ Referenza), soġġett għal kontribuzzjonijiet volontarji ddedikati suffiċjenti mill-Membri tal-IPEEC li jipparteċipaw f’dak il-Grupp ta’ Ħidma.

         Reklutaġġ u Persunal tas-Segretarjat tal-IPEEC

                  5.

                  Fuq it-talba tal-Kumitat Eżekuttiv, u f’konsultazzjoni miegħu, l-AIE hi mistennija li twettaq ir-reklutaġġ tal-persunal għas-Segretarjat tal-IPEEC skont ir-regoli u l-proċeduri dak iż-żmien eżistenti tal-AIE, u b’mod li jittratta lill-kandidati mill-pajjiżi tal-Membri tal-IPEEC b’mod ugwali.

                  6.

                  Fuq it-talba tal-Kumitat Eżekuttiv, skont il-liġijiet tal-pajjiż ospitanti tal-AIE u r-regoli u l-proċeduri eżistenti dak iż-żmien tal-AIE, is-Segretarjat tal-IPEEC jista’ jaċċetta individwi b’self mill-Membri tal-IPEEC. Kull Membru tal-IPEEC li jislef individwu lis-Segretarjat tal-IPEEC għandu jibqa’ responsabbli għas-salarju u l-benefiċċji ta’ dak l-individwu, li jinkludu iżda li mhumiex neċessarjament limitati għall-ivvjaġġar u r-rilokazzjoni lejn u mill-AIE sabiex l-individwu jibda u jtemm ix-xogħol fis-Segretarjat tal-IPEEC. L-AIE u l-Membri l-oħrajn tal-IPEEC ma jerfgħu l-ebda responsabbiltà finanzjarja għal dawn l-ispejjeż.

                  7.

                  Il-persunal kollu tal-IPEEC u l-individwi b’self mill-Membri tal-IPEEC ser jaħdmu biss fi ħdan is-Segretarjat tal-IPEEC. Ma huma se jagħmlu l-ebda xogħol għall-AIE.

                  8.

                  Soġġett għat-termini ta’ dan il-Memorandum, l-AIE għandha tiżgura li s-Segretarjat tal-IPEEC ikun ipprovdut bi spazju għall-uffiċċji li jkun mgħammar skont l-istandards tal-AIE. Il-persunal tas-Segretarjat tal-IPEEC għandu jkollu aċċess għas-servizzi ta’ appoġġ li l-AIE tipprovdi lill-persunal tal-AIE, li jinkludu iżda li mhumiex neċessarjament limitati għal servizzi legali, ta’ persunal u finanzi, pubblikazzjonijiet u midja, teknoloġija tal-informatika, sigurtà, tindif u manutenzjoni, ivvjaġġar fuq missjonijiet u l-użu ta’ spazju għal-laqgħat.

         Finanzjament u Proċeduri Baġitarji

                  9.

                  Is-Segretarjat tal-IPEEC u l-ospitar tiegħu mill-AIE huma intenzjonati li jkunu ffinanzjati kompletament permezz ta’ kontribuzzjonijiet volontarji mill-Membri tal-IPEEC u/jew entitajiet oħrajn kif approvat mill-Kumitat Eżekuttiv. Il-livelli tal-persunal u l-baġit tas-Segretarjat tal-IPEEC għandhom jiġu adottati mill-Kumitat Eżekuttiv f’konsultazzjoni mas-Segretarjat tal-AIE.

                  10.

                  Il-Membri tal-IPEEC beħsiebhom jistabbilixxu bejniethom l-ammont u l-waqt tal-kontribuzzjonijiet finanzjarji rispettivi tagħhom, jekk ikun hemm. Huma jinnotaw li l-kontribuzzjonijiet għas-sostenn tal-ospitar tas-Segretarjat tal-IPEEC mill-AIE għandhom isiru lill-AIE skont ir-regoli u l-proċeduri finanzjarji tal-AIE fir-rigward tal-kontribuzzjonijiet volontarji. Il-Membri tal-IPEEC huma mħeġġa sabiex jużaw ittra mudell ipprovduta mill-AIE biex ikun iffaċilitat l-għoti tal-kontribuzzjonijiet volontarji.

                  11.

                  Safejn l-AIE tantiċipa li l-ispejjeż tal-IPEEC jistgħu jkunu ogħla mill-kontribuzzjonijiet tal-Membri tal-IPEEC għalihom, l-AIE għandha tiġbed l-attenzjoni tal-Kumitat Eżekuttiv li l-kontribuzzjonijiet jidhru insuffiċjenti sabiex is-Segretarjat tal-IPEEC ikompli bl-operazzjonijiet ippjanati. Il-Kumitat Eżekuttiv għandu jipprovdi gwida lill-AIE biex tnaqqas l-infiq tas-Segretarjat tal-IPEEC u/jew jipprovdi fondi addizzjonali lill-AIE sabiex is-Segretarjat tal-IPEEC ikollu biżżejjed fondi biex ikompli l-operazzjonijiet fi ħdan l-AIE. Safejn il-gwida neċessarja u/jew il-fondi addizzjonali suffiċjenti ma jkunux se jiġu mill-Membri tal-IPEEC, jew l-AIE tqis li tali gwida mhix suffiċjenti, l-AIE tista’ tiddeċiedi li ma tibqax tospita lis-Segretarjat tal-IPEEC.

                  12.

                  Safejn xi kontribuzzjonijiet volontarji jibqgħu ma jintefqux mis-Segretarjat tal-IPEEC fil-31 ta’ Diċembru ta’ xi sena partikolari, huma għandhom jingħaddew awtomatikament għas-sena ta’ wara skont il-proċeduri standard tal-AIE bil-kondizzjoni, madankollu, li l-AIE tkompli tospita lis-Segretarjat tal-IPEEC fis-sena ta’ wara.

         Data tal-bidu, tħaddim, modifika, tkomplija u tmiem

                  13.

                  L-attivitajiet skont dan il-Memorandum għandhom jibdew fi [data]. Minkejja dan, il-Membri tal-IPEEC jirrikonoxxu li s-Segretarjat tal-IPEEC mhuwiex mistenni li jibda l-funzjonijiet tiegħu qabel ma jkunu ġew assigurati kontribuzzjonijiet volontarji mill-Membri tal-IPEEC sabiex jiffinanzjaw is-Segretarjat tal-IPEEC sal-31 ta’ Diċembru 2010, li l-AIE stmat għal EUR 1,3 miljun.

                  14.

                  Is-Segretarjat tal-AIE u l-Kumitat Eżekuttiv għandhom jiltaqgħu kif meħtieġ biex jiddiskutu kwistjonijiet li jinvolvu l-implimentazzjoni prattika u t-tħaddim ta’ dan il-Memorandum.

                  15.

                  Il-Memorandum jista’ jiġi mmodifikat bil-miktub b’kunsens bejn l-AIE u l-Kumitat Eżekuttiv.

                  16.

                  Safejn, wara li jibdew l-attivitajiet, xi entità governattiva nazzjonali jew organizzazzjoni intergovernattiva tkun tixtieq issir Membru tal-IPEEC, hija ser tintalab tiffirma dan il-Memorandum u tiġi definita bħala Membru tal-IPEEC għall-finijiet ta’ dan il-Memorandum. Kwalunkwe Membru ġdid tal-IPEEC ser ikun eliġibbli li jkollu individwi li jservu fis-Segretarjat tal-IPEEC, soġġett għall-paragrafi 5 sa 8 ta’ hawn fuq.

                  17.

                  Dan il-Memorandum jista’ jintemm mill-AIE jew mill-Kumitat Eżekuttiv f’kull mument. F’din l-eventwalità huma għandhom jagħmlu ħilithom biex jagħtu avviż bil-miktub mhux inqas minn tnax-il xahar bil-quddiem lil xulxin.

                  18.

                  Meta Membru tal-IPEEC jirtira mill-IPEEC skont it-Termini ta’ Referenza, l-avviż tal-irtirar ipprovdut minn dak il-Membru tal-IPEEC jikkostitwixxi avviż tal-irtirar skont dan il-Memorandum. Minkejja dan, il-Membri tal-IPEEC għandhom jiżguraw li s-Segretarjat tal-IPEEC jinforma bil-miktub lill-AIE minnufih mal-avviż ta’ tali rtirar. Parteċipant fl-IPEEC li jirtira mill-IPEEC m’għandu jirċievi l-ebda rimborż mill-AIE għall-kontribuzzjonijiet volontarji li jkun għamel qabel.

                  19.

                  Safejn il-Kumitat Eżekuttiv u l-AIE ma jkunux iddeċidew li jtemmu l-attivitajiet skont dan il-Memorandum qabel it-30 ta’ Ġunju ta’ kwalunkwe sena partikolari, l-AIE, jekk ikun meħtieġ, tagħti bidu għal sejħa għall-fondi permezz tal-Kumitat Eżekuttiv lill-Membri kollha tal-IPEEC sabiex tgħin biex tiżgura li s-Segretarjat tal-IPEEC ikollu fondi biżżejjed għas-sena kalendarja suċċessiva. Safejn l-AIE ma tirċivix fondi biżżejjed sat-30 ta’ Settembru ta’ dik is-sena partikolari, l-AIE tista’ tiddeċiedi li ma tibqax tospita lis-Segretarjat tal-IPEEC.

                  20.

                  Jekk dan il-Memorandum jiġi mmodifikat jew mitmum b’mod li s-Segretarjat tal-IPEEC ma jkunx aktar ospitat mill-AIE, l-ispejjeż tas-separazzjoni tal-persunal imħallas tas-Segretarjat tal-IPEEC mill-AIE, kif ukoll l-ispejjeż diretti l-oħrajn kollha marbutin mal-istralċ f’ordni ta’ dan l-arranġament, għandhom jiġġarrbu kompletament mill-Membri tal-IPEEC u/jew entitajiet oħrajn kif approvat mill-Kumitat Eżekuttiv, u huma ser jipprovdu kontribuzzjonijiet volontarji għall-baġit tas-Segretarjat tal-IPEEC fl-ammont neċessarju għal dan il-għan kif stabbilit reċiprokament bejn l-AIE u l-Kumitat Eżekuttiv; tali kontribuzzjonijiet għandhom isiru skont il-liġijiet u r-regolamenti tal-Membri rispettivi tal-IPEEC. Safejn ikun hemm eċċess fir-rigward tal-kontribuzzjonijiet volontarji fiż-żmien li s-Segretarjat tal-IPEEC ma jibqax aktar ospitat mill-AIE, kwalunkwe fondi mhux użati għandhom jiġu allokati mill-AIE lill-Membri tal-IPEEC approporzjon tal-kontribuzzjonijiet rispettivi tagħhom għall-baġit attwali ta’ dak iż-żmien. Dan il-paragrafu għandu jissopravvivi t-tmiem ta’ dan il-Memorandum.

                  21.

                  Dan il-Memorandum la jimponi, u lanqas ma huwa intenzjonat li jimponi, xi impenji jew obbligi legalment vinkolanti fuq il-Membri tal-IPEEC jew lill-AIE.

            MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA MILL-AIE
      (iffirmat)
      Ambaxxatur, Richard H. JONES
      Rappreżentant għall-Aġenzija Internazzjonali tal-Enerġija
      Data: 18 ta’ Ġunju 2009
      MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA MILL-AIE
      (iffirmat)
      Andre CORREA DO LAGO
      Rappreżentant għall-Ministeru tar-Relazzjonijiet Esterni tar-Repubblika Federattiva tal-Brażil
      Data: 24 ta’ Mejju 2009
      MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA MILL-AIE
      (iffirmat)
      Kevin STRINGER
      Rappreżentant għar-Riżorsi Naturali tal-Kanada
      Data: 24 ta’ Mejju 2009
      MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA MILL-AIE
      (iffirmat)
      XIE Ji
      Rappreżentant għall-Kummissjoni Nazzjonali għall-Iżvilupp u r-Riformi tar-Repubblika Popolari taċ-Ċina
      Data: 24 ta’ Mejju 2009
      MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA MILL-AIE
      (iffirmat)
      Pierre-Marie ABADIE
      Rappreżentant għall-Ministeru tal-Ekoloġija, l-Enerġija, l-Iżvilupp Sostenibbli u l-Ippjanar tal-Ibliet u l-Kampanja ta’ Franza
      Data: 22 ta’ Ġunju 2009
      MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA MILL-AIE
      (iffirmat)
      Detlef DAUKE
      Rappreżentant għall-Ministeru Federali tal-Ekonomija u t-Teknoloġija tal-Ġermanja
      Data: 24 ta’ Mejju 2009
      MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA MILL-AIE
      (iffirmat)
      Daniele MANCINI
      Rappreżentant għall-Ministeru tal-Iżvilupp Ekonomiku tal-Italja
      Data: 24 ta’ Mejju 2009
      MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA MILL-AIE
      (iffirmat)
      Тогu ISHIDA
      Rappreżentant għall-Ministeru tal-Ekonomija, il-Kummerċ u l-Industrija tal-Ġappun
      Data: 24 ta’ Mejju 2009
      MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA MILL-AIE
      (iffirmat)
      Tae Hyun CHOI
      Rappreżentant għall-Ministeru tal-Ekonomija tal-Għarfien tal-Korea
      Data: 24 ta’ Mejju 2009
      MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA MILL-AIE
      (iffirmat)
      Aldo FLORES
      Rappreżentant għas-Segretarjat tal-Enerġija tal-Messiku
      Data: 24 ta’ Mejju 2009
      MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA MILL-AIE
      (iffirmat)
      Sergey MIKHAYLOV
      Rappreżentant għall-Ministeru tal-Enerġija tal-Federazzjoni Russa
      Data: 24 ta’ Mejju 2009
      MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA MILL-AIE
      (iffirmat)
      Graham WHITE
      Rappreżentant għad-Dipartiment tal-Enerġija u t-Tibdil fil-Klima tar-Renju Unit tal-Gran Brittanja u l-Irlanda ta’ Fuq
      Data: 24 ta’ Mejju 2009
      MEMORANDUM DWAR L-OSPITAR TAS-SEGRETARJAT TAS-SĦUBIJA INTERNAZZJONALI GĦALL-KOOPERAZZJONI FL-EFFIĊJENZA FL-UŻU TAL-ENERĠIJA MILL-AIE
      (iffirmat)
      David SANDALOW
      Rappreżentant għad-Dipartiment tal-Enerġija tal-Istati Uniti
      Data: 24 ta’ Mejju 2009


title: 2009/932/KE: Deċiżjoni tal-Kunsill tat- 30 ta’ Novembru 2009 li taħtar membru Taljan fil-Kumitat tar-Reġjuni

text:
               11.12.2009

               MT

               Il-Ġurnal Uffiċjali tal-Unjoni Ewropea

               L 325/3

         DEĊIŻJONI TAL-KUNSILL
   tat-30 ta’ Novembru 2009
   li taħtar membru Taljan fil-Kumitat tar-Reġjuni
   (2009/932/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fit-24 ta’ Jannar 2006 il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Konsegwentement għat-tmiem tal-mandat tas-Sur Piero MARRAZZO, sar vakanti siġġu ta’ membru fil-Kumitat tar-Reġjuni.

         IDDEĊIEDA KIF ĠEJ:
   Artikolu 1
   Huwa b’dan maħtur fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:
   Is-Sur Massimo PINESCHI, Consigliere regionale, Regione Lazio
   Artikolu 2
   Din id-Deċiżjoni għandha tieħu effett fil-jum tal-adozzjoni tagħha.

      Magħmul fi Brussell, it-30 ta’ Novembru 2009.

            Ghall-Kunsill

            Il-President

         B. ASK

      (1)  ĠU L 56, 25.2.2006, p. 75.


title: Deċiżjoni tal-Kummissjoni (UE) 2017/877 tas-16 ta' Mejju 2017 dwar l-inizjattiva taċ-ċittadini proposta li ġġib l-isem “Let us reduce the wage and economic differences that tear the EU apart!” (notifikata bid-dokument C(2017) 3382)

text:
               23.5.2017

               MT

               Il-Ġurnal Uffiċjali tal-Unjoni Ewropea

               L 134/38

         DEĊIŻJONI TAL-KUMMISSJONI (UE) 2017/877
   tas-16 ta' Mejju 2017
   dwar l-inizjattiva taċ-ċittadini proposta li ġġib l-isem “Let us reduce the wage and economic differences that tear the EU apart!”

         (notifikata bid-dokument C(2017) 3382)

   (It-test bl-Ingliż biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 211/2011 tal-Parlament Ewropew u tal-Kunsill tas-16 ta' Frar 2011 dwar l-inizjattiva taċ-ċittadini (1), u b'mod partikolari l-Artikolu 4 tiegħu,
   Billi:

               (1)

               Is-suġġett tal-inizjattiva taċ-ċittadini proposta bl-isem “Let us reduce the wage and economic differences that tear the EU apart!” jirreferi għal “Atti legali li juru biċ-ċar l-intenzjoni tal-UE li telimina l-inugwaljanzi fil-pagi bejn l-Istati Membri u li — sabiex tikseb dan l-objettiv — tippermetti koeżjoni aktar effiċjenti bejn dawn l-Istati”.

               (2)

               L-objettivi ddikjarati tal-inizjattiva taċ-ċittadini proposta huma: “Minħabba differenzi sinifikanti fil-pagi, il-moviment tal-ħaddiema huwa f'direzzjoni waħda. L-emigrazzjoni tal-massa twassal sabiex Stati Membri jiġu emarġinati ulterjorment. Sadanittant, Stati Membri aktar sinjuri jipperċepixxu l-influss massiv tal-ħaddiema bħala ta' dannu għall-interessi tagħhom, li jwassal għal diviżjoni fl-UE. Jeħtieġ li l-UE turi biċ-ċar l-intenzjoni tagħha li telimina l-inugwaljanzi fil-pagi li jaffettwaw il-moviment liberu tal-ħaddiema; sabiex tagħmel dan l-UE teħtieġ koeżjoni aktar effiċjenti sabiex tiżgura s-sopravivenza tagħha.”

               (3)

               L-atti legali tal-Unjoni għall-fini tal-implimentazzjoni tat-Trattati jistgħu jiġu adottati:

                           —

                           fir-rigward tal-linji gwida li l-Istati Membri għandhom jieħdu kont tagħhom fil-politiki tal-impjiegi tagħhom;

                           —

                           fir-rigward tal-Fond Soċjali Ewropew, li għandu l-għan li jħaffef l-impjieg tal-ħaddiema u li jżid il-mobbiltà geografika u professjonali tagħhom fi ħdan l-Unjoni, u li jiffaċilita l-adattament tagħhom għal tibdiliet industrijali u tibdiliet fis-sistemi ta' produzzjoni, partikolarment permezz ta' formazzjoni vokazzjonali u taħriġ mill-ġdid;

                           —

                           sabiex jiġu definiti l-kompiti, l-objettivi ta' prijorità u l-organizzazzjoni tal-Fondi Strutturali sakemm l-azzjonijiet li għandhom jiġu ffinanzjati jwasslu għat-tisħiħ tal-koeżjoni ekonomika, soċjali u territorjali tal-Unjoni.

               (4)

               L-atti legali tal-Unjoni għall-fini tal-implimentazzjoni tat-Trattati li għandhom l-għan li jappoġġaw u jikkumplimentaw l-attivitajiet tal-Istati Membri jistgħu jiġu adottati inter alia fl-oqsma tal-kundizzjonijiet tax-xogħol, tas-sigurtà soċjali u tal-protezzjoni soċjali tal-ħaddiema, tal-protezzjoni tal-ħaddiema f'każ li jintemmilhom il-kuntratt tal-impjieg, tal-informazzjoni u l-konsultazzjoni mal-ħaddiema, tar-rappreżentazzjoni u d-difiża kollettiva tal-interessi tal-ħaddiema u l-impjegaturi, inkluża l-kodeterminazzjoni, tal-integrazzjoni tal-persuni esklużi mis-suq tax-xogħol, tal-ġlieda kontra l-esklużjoni soċjali, u tal-modernizzazzjoni tas-sistemi ta' protezzjoni soċjali. Madankollu, atti bħal dawn ma jistgħux jiġu applikati għall-pagi jew għad-drittijiet ta' assoċjazzjoni.

               (5)

               It- Trattat dwar l-Unjoni Ewropea (TUE) jirrinforza ċ-ċittadinanza tal-Unjoni u jsaħħaħ aktar il-funzjonament demokratiku tal-Unjoni billi jipprevedi, inter alia, li kull ċittadin ikollu d-dritt li jipparteċipa fil-ħajja demokratika tal-Unjoni permezz ta' inizjattiva taċ-ċittadini Ewropej.

               (6)

               Għal dan il-għan, il-proċeduri u l-kundizzjonijiet meħtieġa għall-inizjattiva taċ-ċittadini għandhom ikunu ċari, sempliċi, faċli biex jintużaw u proporzjonali man-natura tal-inizjattiva taċ-ċittadini sabiex titħeġġeġ il-parteċipazzjoni taċ-ċittadini u biex l-Unjoni ssir aktar aċċessibbli.

               (7)

               Għal dawn ir-raġunijiet, ikun adegwat li wieħed jikkunsidra li l-inizjattiva taċ-ċittadini proposta ma taqax manifestament barra mill-qafas tas-setgħat tal-Kummissjoni, li permezz tagħhom hija tista' tressaq proposta għal att legali tal-Unjoni għall-fini tal-implimentazzjoni tat-Trattati, skont l-Artikolu 4(2)(b) tar-Regolament.

               (8)

               L-inizjattiva taċ-ċittadini proposta bl-isem “Let us reduce the wage and economic differences that tear the EU apart!” għandha, għalhekk, tiġi rreġistrata. Madankollu, jenħtieġ li jinġabru dikjarazzjonijiet ta' appoġġ għal din l-inizjattiva taċ-ċittadini proposta biss jekk din hija maħsuba għall-preżentazzjoni, min-naħa tal-Kummissjoni, ta' proposti għal atti legali tal-Unjoni għall-fini tal-implimentazzjoni tat-Trattati fl-ambitu tal-kamp ta' applikazzjoni msemmi fil-premessi 3 u 4.

         ADOTTAT DIN ID-DEĊIŻJONI:
   Artikolu 1
   1.   L-inizjattiva taċ-ċittadini proposta bl-isem “Let us reduce the wage and economic differences that tear the EU apart!” hija rreġistrata.
   2.   Madankollu, id-dikjarazzjonijiet ta' appoġġ għal din l-inizjattiva taċ-ċittadini, sakemm din hija maħsuba għall-preżentazzjoni, min-naħa tal-Kummissjoni, ta' proposti ta' atti legali tal-Unjoni għall-fini tal-implimentazzjoni tat-Trattati fl-oqsma tal-kundizzjonijiet tax-xogħol, tas-sigurtà soċjali u l-protezzjoni soċjali tal-ħaddiema, tal-protezzjoni tal-ħaddiema f'każ li jintemmilhom il-kuntratt tal-impjieg, tal-informazzjoni u l-konsultazzjoni tal-ħaddiema, tar-rappreżentazzjoni u d-difiża kollettiva tal-interessi tal-ħaddiema u tal-impjegaturi, inkluż il-kodeterminazzjoni, tal-integrazzjoni tal-persuni esklużi mis-suq tax-xogħol, tal-ġlieda kontra l-esklużjoni soċjali, u tal-modernizzazzjoni tas-sistemi ta' protezzjoni soċjali, jistgħu jinġabru biss sakemm dawn l-atti legali ma jiġux applikati għall-pagi jew għad-dritt ta' assoċjazzjoni, tal-istrajkjar jew id-dritt li jiġi impost lock-out.
   Artikolu 2
   Din id-Deċiżjoni għandha tidħol fis-seħħ fit-22 ta' Mejju 2017.
   Artikolu 3
   Din id-Deċiżjoni hija indirizzata lill-organizzaturi (il-membri tal-kumitat taċ-ċittadini) tal-inizjattiva taċ-ċittadini proposta li ġġib l-isem “Let us reduce the wage and economic differences that tear the EU apart!”, rappreżentata mis-Sur Márton GYÖNGYÖSI u s-Sur Jaak MADISON li jaġixxu bħala persuni ta' kuntatt.

      Magħmul fi Brussell, is-16 ta' Mejju 2017.

            Għall-Kummissjoni

         Frans TIMMERMANS

            L-ewwel Viċi President

      (1)  ĠU L 65, 11.3.2011, p. 1.


title: 2011/142/UE: Deċiżjoni tal-Kummissjoni tat- 3 ta' Marzu 2011 li temenda d-Deċiżjoni 97/80/KE li tistabbilixxi d-dispożizzjonijiet għall-implimentazzjoni tad-Direttiva tal-Kunsill 96/16/KE dwar surveys għall-ġbir ta' statistika għall-ħalib u l-prodotti tal-ħalib  Test b’relevanza għaż-ŻEE

text:
               4.3.2011

               MT

               Il-Ġurnal Uffiċjali tal-Unjoni Ewropea

               L 59/66

         DEĊIŻJONI TAL-KUMMISSJONI
   tat-3 ta' Marzu 2011
   li temenda d-Deċiżjoni 97/80/KE li tistabbilixxi d-dispożizzjonijiet għall-implimentazzjoni tad-Direttiva tal-Kunsill 96/16/KE dwar surveys għall-ġbir ta' statistika għall-ħalib u l-prodotti tal-ħalib
   (Test b’relevanza għaż-ŻEE)
   (2011/142/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 96/16/KE tad-19 ta' Marzu 1996 fuq stħarriġ statistiku tal-ħalib u prodotti tal-ħalib (1), u b'mod partikolari l-Artikolu 6(1) tagħha,
   Billi:

               (1)

               L-esperjenza miksuba fl-applikazzjoni tad-Deċiżjoni tal-Kummissjoni 97/80/KE tat-18 ta' Diċembru 1996 li tistabbilixxi d-dispożizzjonijiet għall-implimentazzjoni tad-Direttiva tal-Kunsill 96/16/KE dwar surveys għall-ġbir ta' statistika għall-ħalib u l-prodotti tal-ħalib (2), uriet li huwa meħtieġ li tiġi adottata analiżi aktar dettaljata tal-akbar intrapriżi tal-ħalib.

               (2)

               Id-Deċiżjoni 97/80/KE għandha għalhekk tiġi emendata skont dan.

               (3)

               Il-miżuri stipulati f'din id-Deċiżjoni huma skont l-opinjoni tal-Kumitat Permanenti tal-Istatistika tal-Agrikultura,

         ADOTTAT DIN ID-DEĊIŻJONI:
   Artikolu 1
   L-Anness II għad-Deċiżjoni 97/80/KE jiġi emendat skont l-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fl-20 jum wara dak tal-pubblikazzjoni tagħha f'Il Gurnal Uffiċjali tal-Unjoni Ewropea.

      Magħmul fi Brussell, it-3 ta’ Marzu 2011.

            Għall-Kummissjoni

            Il-President

         José Manuel BARROSO

      (1)  ĠU L 78, 28.3.1996, p. 27.

      (2)  ĠU L 24, 25.1.1997, p. 26.

      ANNESS
      Fl-Anness II tad-Deċiżjoni 97/80/KE, it-Tabelli D, E, F, G.1, G.2, G.3, G.4 u G.5 qed jinbidlu b’dan li ġej:

         “TABELLA D

            Intrapriżi
             (1)
            skont il-volum ta’ ġbir ta’ ħalib fis-sena

                     Pajjiż …

                     Is-sitwazzjoni fil-31 ta’ Diċembru …

                     Klassijiet skont il-volum (tunnellati/sena) tal-ġbir

                     Għadd ta’ intrapriżi

                     Ġbir
                     f’1 000  t

                     minn 5 000  u inqas

                     …

                     …

                     minn 5 001  sa 20 000

                     …

                     …

                     minn 20 001  sa 50 000

                     …

                     …

                     minn 50 001  sa 100 000

                     …

                     …

                     minn 100 001  sa 300 000

                     …

                     …

                     minn 300 001  sa 400 000

                     …

                     …

                     minn 400 001  sa 500 000

                     …

                     …

                     minn 500 001  sa 750 000

                     …

                     …

                     minn 750 001  sa 1 000 000

                     …

                     …

                     ’Il fuq minn 1 000 000

                     …

                     …

                     Total

                     …

                     …

         TABELLA E

            Ċentri ta’ ġbir
             (2)
            skont il-volum ta’ ġbir ta’ ħalib fis-sena

                     Pajjiż …

                     Is-sitwazzjoni fil-31 ta’ Diċembru …

                     Klassijiet skont il-volum (tunnellati/sena) tal-ġbir

                     Għadd

                     Ġbir
                     f’1 000  t

                     minn 1 000  u inqas

                     …

                     …

                     minn 1 001  sa 5 000

                     …

                     …

                     minn 5 001  sa 20 000

                     …

                     …

                     minn 20 001  sa 50 000

                     …

                     …

                     minn 50 001  sa 100 000

                     …

                     …

                     ’Il fuq minn 100 000

                     …

                     …

                     Total

                     …

                     …

         TABELLA F

            Intrapriżi
             (3)
            skont il-volum ta’ ħalib trattat

                     Pajjiż …

                     Is-sitwazzjoni fil-31 ta’ Diċembru …

                     Klassijiet skont il-volum (tunnellati/sena) ta’ ħalib trattat

                     Għadd ta’ intrapriżi

                     Volum
                     f’1 000  t

                     minn 5 000  u inqas

                     …

                     …

                     minn 5 001  sa 20 000

                     …

                     …

                     minn 20 001  sa 50 000

                     …

                     …

                     minn 50 001  sa 100 000

                     …

                     …

                     minn 100 001  sa 300 000

                     …

                     …

                     minn 300 001  sa 400 000

                     …

                     …

                     minn 400 001  sa 500 000

                     …

                     …

                     minn 500 001  sa 750 000

                     …

                     …

                     minn 750 001  sa 1 000 000

                     …

                     …

                     ’Il fuq minn 1 000 000

                     …

                     …

                     Total

                     …

                     …

         TABELLA G.1

            Intrapriżi
             (4)
            skont il-produzzjoni annwali ta’ ċerti gruppi ta’ prodotti tal-ħalib

                     Pajjiż …

                     Is-sitwazzjoni fil-31 ta’ Diċembru …

                        Gruppi ta’ prodotti: PRODOTTI FRISKI (1)

                     Klassijiet skont il-volum (tunnellati/sena) tal-produzzjoni

                     Għadd ta’ intrapriżi

                     Produzzjoni Annwali
                     (f’1 000  t)

                     minn 1 000  u inqas

                     …

                     …

                     minn 1 001  sa 10 000

                     …

                     …

                     minn 10 001  sa 30 000

                     …

                     …

                     minn 30 001  sa 50 000

                     …

                     …

                     minn 50 001  sa 100 000

                     …

                     …

                     minn 100 001  sa 150 000

                     …

                     …

                     minn 150 001  sa 200 000

                     …

                     …

                     minn 200 001  sa 250 000

                     …

                     …

                     ’Il fuq minn 250 000

                     …

                     …

                     Total

                     …

                     …

         TABELLA G.2

            Intrapriżi
             (5)
            skont il-produzzjoni annwali ta’ ċerti gruppi ta’ prodotti tal-ħalib

                     Pajjiż …

                     Is-sitwazzjoni fil-31 ta’ Diċembru …

                        Gruppi ta’ prodotti: ĦALIB GĦALL-KONSUM (11)

                     Klassijiet skont il-volum (tunnellati/sena) tal-produzzjoni

                     Għadd ta’ intrapriżi

                     Produzzjoni Annwali
                     (f’1 000  t)

                     minn 1 000  u inqas

                     …

                     …

                     minn 1 001  sa 10 000

                     …

                     …

                     minn 10 001  sa 30 000

                     …

                     …

                     minn 30 001  sa 100 000

                     …

                     …

                     minn 100 001  sa 150 000

                     …

                     …

                     minn 150 001  sa 200 000

                     …

                     …

                     minn 200 001  sa 250 000

                     …

                     …

                     ’Il fuq minn 250 000

                     …

                     …

                     Total

                     …

                     …

         TABELLA G.3

            Intrapriżi
             (6)
            skont il-produzzjoni annwali ta’ ċerti gruppi ta’ prodotti tal-ħalib

                     Pajjiż …

                     Is-sitwazzjoni fil-31 ta’ Diċembru …

                        Gruppi ta’ prodotti: PRODOTTI MIT-TRAB TAL-ĦALIB (22)

                     Klassijiet skont il-volum (tunnellati/sena) tal-produzzjoni

                     Għadd ta’ intrapriżi

                     Produzzjoni Annwali
                     (f’1 000  t)

                     minn 1 000  u inqas

                     …

                     …

                     minn 1 001  sa 5 000

                     …

                     …

                     minn 5 001  sa 20 000

                     …

                     …

                     minn 20 001  sa 25 000

                     …

                     …

                     ’Il fuq minn 25 000

                     …

                     …

                     Total

                     …

                     …

         TABELLA G.4

            Intrapriżi
             (7)
            skont il-produzzjoni annwali ta’ ċerti gruppi ta’ prodotti tal-ħalib

                     Pajjiż …

                     Is-sitwazzjoni fil-31 ta’ Diċembru …

                        Gruppi ta’ prodotti: BUTIR (23)

                     Klassijiet skont il-volum (tunnellati/sena) tal-produzzjoni

                     Għadd ta’ intrapriżi

                     Produzzjoni Annwali
                     (f’1 000  t)

                     minn 100 u inqas

                     …

                     …

                     minn 101 sa 1 000

                     …

                     …

                     minn 1 001  sa 5 000

                     …

                     …

                     minn 5 001  sa 10 000

                     …

                     …

                     minn 10 001  sa 15 000

                     …

                     …

                     minn 15 001  sa 20 000

                     …

                     …

                     minn 20 001  sa 25 000

                     …

                     …

                     ’Il fuq minn 25 000

                     …

                     …

                     Total

                     …

                     …

         TABELLA G.5

            Intrapriżi
             (8)
            skont il-produzzjoni annwali ta’ ċerti gruppi ta’ prodotti tal-ħalib

                     Pajjiż …

                     Is-sitwazzjoni fil-31 ta’ Diċembru …

                        Gruppi ta’ prodotti: ĠOBON (it-tipi kollha) (24)

                     Klassijiet skont il-volum (tunnellati/sena) tal-produzzjoni

                     Għadd ta’ intrapriżi

                     Produzzjoni Annwali
                     (f’1 000  t)

                     minn 100 u inqas

                     …

                     …

                     minn 101 sa 1 000

                     …

                     …

                     minn 1 001  sa 4 000

                     …

                     …

                     minn 4 001  sa 10 000

                     …

                     …

                     minn 10 001  sa 15 000

                     …

                     …

                     minn 15 001  sa 20 000

                     …

                     …

                     minn 20 001  sa 25 000

                     …

                     …

                     ’Il fuq minn 25 000

                     …

                     …

                     Total

                     …

                     …

         (1)  Imsemmija fil-punt 1 tal-ewwel paragrafu tal-Artikolu 2 tad-Direttiva 96/16/KE

         (2)  Imsemmija fil-punt 2 tal-ewwel paragrafu tal-Artikolu 2 tad-Direttiva 96/16/KE

         (3)  Imsemmija fil-punt 1 tal-ewwel paragrafu tal-Artikolu 2 tad-Direttiva 96/16/KE

         (4)  Imsemmija fil-punt 1 tal-ewwel paragrafu tal-Artikolu 2 tad-Direttiva 96/16/KE

         (5)  Imsemmija fil-punt 1 tal-ewwel paragrafu tal-Artikolu 2 tad-Direttiva 96/16/KE

         (6)  Imsemmija fil-punt 1 tal-ewwel paragrafu tal-Artikolu 2 tad-Direttiva 96/16/KE

         (7)  Imsemmija fil-punt 1 tal-ewwel paragrafu tal-Artikolu 2 tad-Direttiva 96/16/KE

         (8)  Imsemmija fil-punt 1 tal-ewwel paragrafu tal-Artikolu 2 tad-Direttiva 96/16/KE”


title: Deċiżjoni tal-Kunsill 2014/430/PESK tat- 3 ta' Lulju 2014 li temenda l-Azzjoni Konġunta 2005/889/PESK dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah)

text:
                  4.7.2014

                  MT

                  Il-Ġurnal Uffiċjali tal-Unjoni Ewropea

                  L 197/75

            DEĊIŻJONI TAL-KUNSILL 2014/430/PESK
      tat-3 ta' Lulju 2014
      li temenda l-Azzjoni Konġunta 2005/889/PESK dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah)
      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea u, b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
      Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
      Billi:

                  (1)

                  Fil-25 ta' Novembru 2005, il-Kunsill adotta l-Azzjoni Konġunta 2005/889/PESK (1).

                  (2)

                  Fit-3 ta' Lulju 2013, il-Kunsill adotta d-Deċiżjoni 2013/355/PESK (2) li temenda l-Azzjoni Konġunta 2005/889/PESK u li testendiha sat-30 ta' Ġunju 2014.

                  (3)

                  Fid-9 ta' April 2014, il-Kumitat Politiku u ta' Sigurtà rrakkomanda li l-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah tiġi estiża għal perijodu addizzjonali ta' 12-il xahar sat-30 ta' Ġunju 2015.

                  (4)

                  L-EU BAM Rafah għandha tiġi estiża ulterjorment mill-1 ta' Lulju 2014 sat-30 ta' Ġunju 2015 abbażi tal-mandat attwali.

                  (5)

                  L-EU BAM Rafah ser titmexxa fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbilit fl-Artikolu 21 tat-Trattat,

            ADOTTA DIN ID-DEĊIŻJONI:
      Artikolu 1
      L-Azzjoni Konġunta 2005/889/PESK hija b'dan emendata kif ġej:

                  (1)

                  L-Artikolu 7(5) huwa sostitwit b'dan li ġej:
                  “5.   Il-persunal kollu għandu jibqa' taħt l-awtorità tal-Istat emittenti jew l-istituzzjoni tal-UE xierqa u għandu jwettaq dmirijietu u jaġixxi fl-interess tal-Missjoni. Il-persunal kollu għandu jirrispetta l-prinċipji tas-sigurtà u l-istandards minimi stabbiliti bid-Deċiżjoni tal-Kunsill 2013/488/UE (*).

                     (*)  Deċiżjoni tal-Kunsill 2013/488/UE tat-23 ta' Settembru 2013 dwar ir-regoli tas-sigurtà għall-protezzjoni ta' informazzjoni klassifikata tal-UE. (ĠU L 274, 15.10.2013, p. 1).”."

                  (2)

                  L-Artikolu 13 huwa sostitwit b'dan li ġej:
                  “Artikolu 13
                  Arranġamenti finanzjarji
                  1.   L-ammont ta' referenza finanzjarja maħsub biex ikopri n-nefqa relatata mal-EU BAM RAFAH għall-perijodu mill-25 ta' Novembru 2005 sal-31 ta' Diċembru 2011 għandu jkun ta' EUR 21 570 000.
                  L-ammont ta' referenza finanzjarja maħsub biex ikopri n-nefqa relatata mal-EU BAM RAFAH għall-perijodu mill-1 ta' Jannar 2012 sat-30 ta' Ġunju 2012 għandu jkun ta' EUR 970 000.
                  L-ammont ta' referenza finanzjarja maħsub biex ikopri n-nefqa relatata mal-EU BAM RAFAH għall-perijodu mill-1 ta' Lulju 2012 sat-30 ta' Ġunju 2013 għandu jkun ta' EUR 980 000.
                  L-ammont ta' referenza finanzjarja maħsub biex ikopri n-nefqa relatata mal-EU BAM RAFAH għall-perijodu mill-1 ta' Lulju 2013 sat-30 ta' Ġunju 2014 għandu jkun ta' EUR 940 000.
                  L-ammont ta' referenza finanzjarja maħsub biex ikopri n-nefqa relatata mal-EU BAM Rafah għall-perijodu mill-1 ta' Lulju 2014 sat-30 ta' Ġunju 2015 għandu jkun ta' EUR 940 000.
                  2.   In-nefqa kollha għandha tiġi amministrata f'konformità mal-proċeduri u r-regoli applikabbli għall-baġit ġenerali tal-Unjoni Ewropea. Ċittadini ta' Stati terzi li jikkontribwixxu finanzjarjament għall-Missjoni, ta' partijiet ospitanti u, jekk meħtieġ għall-ħtiġijiet operattivi tal-Missjoni, ta' pajjiżi ġirien għandhom jitħallew jagħmlu offerti għall-kuntratti.
                  3.   L-EU BAM Rafah għandha tkun responsabbli għall-implimentazzjoni tal-baġit tagħha. Għal dak il-għan, l-EU BAM Rafah għandha tiffirma ftehim mal-Kummissjoni.
                  4.   L-EU BAM RAFAH għandha tkun responsabbli għal kwalunkwe pretensjoni u obbligu li jirriżultaw mill-implimentazzjoni tal-mandat li jibda mill-1 ta' Lulju 2014, bl-eċċezzjoni ta' kwalunkwe pretensjoni relatata ma' mġiba ħażina serja mill-Kap tal-Missjoni, li għaliha hu għandu jġorr/hi għandha ġġorr ir-responsabbiltà.
                  5.   L-implimentazzjoni tal-arranġamenti finanzjarji għandha tkun mingħajr preġudizzju għall-katina ta' kmand kif previst fl-Artikoli 4, 4a u 5 u l-ħtiġiet operazzjonali tal-EU BAM Rafah, inkluż il-kompatibbiltà ta' tagħmir u l-interoperabbiltà tat-timijiet tagħha.
                  6.   In-nefqa għandha tkun eliġibbli mid-data tad-dħul fis-seħħ ta' din l-Azzjoni Konġunta.”

                  (3)

                  Fl-Artikolu 16, it-tieni paragrafu huwa sostitwit b'dan li ġej:
                  “Hija għandha tiskadi fit-30 ta' Ġunju 2015.”.

            Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, it-3 ta' Lulju 2014.

               Għall-Kunsill

               Il-President

            S. GOZI

         (1)  Azzjoni Konġunta tal-Kunsill 2005/889/PESK tat-12 ta' Diċembru 2005 dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (ĠU L 327, 14.12.2005, p. 28).

         (2)  Deċiżjoni tal-Kunsill 2013/355/PESK tat- 3 ta' Lulju 2013 li temenda u testendi l-Azzjoni Konġunta 2005/889/PESK dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (ĠU L 185, 4.7.2013, p. 16).


title: 2013/604/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Eurojust għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/308

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit tal-Eurojust għas-sena finanzjarja 2011
   (2013/604/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Eurojust għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Eurojust għas-sena finanzjarja 2011, flimkien mat-tweġibiet tal-Eurojust (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7–0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2002/187/ĠAI tat-28 ta’ Frar 2002 li tistabbilixxi Eurojust bil-għan li tiġi msaħħa l-ġlieda kontra l-kriminalità serja (4), u b’mod partikolari l-Artikolu 36 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-korpi msemmijin fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Procedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0072/2013),

               1.

               Jagħti l-kwittanza lid-Direttur Amministrattiv tal-Eurojust għall-implimentazzjoni tal-baġit tal-Eurojust għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Amministrattiv tal-Eurojust, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 180.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 63, 6.3.2002, p. 1.

      (5)  ĠU L 357, 31.12.2002, p. 72.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Eurojust għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Eurojust għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Eurojust għas-sena finanzjarja 2011, flimkien mat-tweġibiet tal-Eurojust (1),

                  —

                  wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7–0041/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra d-Deċiżjoni tal-Kunsill 2002/187/ĠAI tat-28 ta’ Frar 2002 li tistabbilixxi Eurojust bil-għan li tiġi msaħħa l-ġlieda kontra l-kriminalità serja (4), u b’mod partikolari l-Artikolu 36 tagħha,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-korpi msemmijin fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0072/2013),

                  A.

                  billi l-Eurojust, li tinsab fl-Aja, ġiet imwaqqfa permezz tad-Deċiżjoni tal-Kunsill 2002/187/ĠAI,

                  B.

                  billi l-Qorti tal-Awdituri stqarret li kisbet assigurazzjonijiet raġonevoli li l-kontijiet annwali tal-Eurojust għas-sena finanzjarja 2011 huma affidabbli u li l-tranżazzjonijiet sottostanti huma legali u regolari,

                  C.

                  billi fl-10 Mejju 2012, il-Parlament ta l-kwittanza lid-Direttur Amministrattiv tal-Eurojust għall-implimentazzjoni tal-baġit tal-Eurojust għas-sena finanzjarja 2010 (6), u billi fir-riżoluzzjoni tiegħu li takkumpanja d-deċiżjoni ta’ kwittanza, fost affarijiet oħra:

                              —

                              talab lill-Eurojust tinforma lill-awtorità tal-kwittanza dwar il-passi meħuda biex jiġi evitat ir-riport tal-approprjazzjonijiet;

                              —

                              esprima tħassib dwar il-fatt li l-Qorti tal-Awdituri kienet għal darba oħra nnutat nuqqasijiet fl-ippjanar u fl-implimentazzjoni tal-proċeduri ta’ reklutaġġ; innota b’mod partikolari li l-livell ta’ pożizzjonijiet vakanti (13 %) kien għadu għoli wisq, għalkemm inqas milli kien fl-2009 (24 %) u fl-2008 (28 %);

                              —

                              talab lill-Eurojust tistabbilixxi pjan strateġiku multiannwali għall-IT kemm għall-attivitajiet operattivi kif ukoll għal dawk ta’ appoġġ;

                              —

                              ħeġġeġ lill-Eurojust tindirizza b’mod adegwat ir-rakkomandazzjonijiet maħruġa mis-Servizz tal-Awditjar Intern (IAS) u tinforma lill-awtorità tal-kwittanza dwar il-miżuri meħuda f’dan ir-rigward;

                  D.

                  billi l-baġit tal-Eurojust għas-sena finanzjarja 2011 kien ta’ EUR 31 357 900,47 meta mqabbel ma’ EUR 32 241 523,92 fl-2010, somma li tirrappreżenta tnaqqis ta’ 2,91 %;

                  E.

                  billi l-kontribuzzjoni tal-Unjoni għall-baġit tal-Eurojust għall-2011 kienet tammonta għal EUR 31 333 740, meta mqabbla ma’ EUR 30 163 220 fl-2010, somma li tirrappreżenta żieda ta’ 5,20 %,

                  F.

                  billi l-bilanċ tal-kont tal-eżitu għall-Eurojust fl-2011 kien pożittiv, b’ammont totali ta’ EUR 2 496 985,21,

         Il-ġestjoni baġitarja u finanzjarja

                  1.

                  Jirrikonoxxi mill-kontijiet annwali tal-2011 li l-Eurojust irċeviet baġit ta’ EUR 31 733 740 mill-baġit ġenerali tal-Unjoni, li minnu ġew inkassati EUR 31 333 740; jinnota wkoll li l-baġit kien magħmul minn approprjazzjonijiet mhux differenzjati;

                  2.

                  Jinnota li fl-2011, il-Eurojust impenjat 93 %, 99 % u 96 % tal-approprjazzjonijiet riċevuti fil-qafas tat-Titolu I (nefqa relatata mal-persunal), it-Titolu II (nefqa amministrattiva) u t-Titolu III (nefqa operazzjonali) rispettivament; josserva li f’termini ta’ approprjazzjonijiet imħallsa, ir-rata ta’ eżekuzzjoni tal-Eurojust hija ta’ 90 % fil-qafas tat-Titolu I, 78 % fil-qafas tat-Titolu II u 58 % fil-qafas tat-Titolu III u għalhekk jitlob lill-Eurojust timplimenta miżuri speċifiċi biex ittejjeb il-proċedura baġitarja tagħha u r-rata tal-eżekuzzjoni tal-pagamenti tagħha; jinnota wkoll li ġie pproċessat ammont totali ta’ 7 300 tranżazzjoni (impenji u pagamenti);

                  3.

                  Jistabbilixxi mill-kontijiet annwali li fl-2010 l-Eurojust ingħatat EUR 2 159 000 mill-Kummissjoni għall-parteċipazzjoni tagħha fi programmi ta’ ġustizzja kriminali (skwadri ta’ investigazzjoni konġunti); jistabbilixxi wkoll li fl-2011 ma rċeviet l-ebda għotja;

         Segwitu għar-rakkomandazzjonijiet tal-kwittanza għall-2010

                  4.

                  Jiddispjaċih li l-Eurojust ma tatx lill-awtorità tal-kwittanza rapport bil-miżuri adottati u implimentati b’segwitu għar-rakkomandazzjonijiet tal-awtorità tal-kwittanza għall-2010, kif jirrikjedi l-Artikolu 96(2) tar-Regolament Finanzjarju Qafas; iħeġġeġ lill-Eurojust tibgħat rapport mill-aktar fis sabiex tippermetti lill-awtorità tal-kwittanza tevalwa jekk sarx progress;

                  5.

                  Jitlob lill-Eurojust tipprovdi r-rapport mitlub mill-Artikolu 96(2) tar-Regolament Finanzjarju Qafas b’rabta mal-proċedura tal-kwittanza għall-2011 fi żmien debitu għall-proċedura tal-kwittanza;

         Ir-riporti ta’ approprjazzjonijiet

                  6.

                  Jirrikonoxxi mir-rapport tal-Qorti tal-Awdituri li l-approprjazzjonijet ta’ pagament li jammontaw għal EUR 6 448 762 kienu ġew riportati mill-2010 għall-2011; jinnota wkoll li mill-ammont li ġie riportat, EUR 1,3 miljun kellhom jiġu kkanċellati fl-2011; ifakkar li l-Qorti tal-Awdituri enfasizzat fir-rapport tagħha għas-sena finanzjarja 2010 li livell hekk għoli ta’ riport huwa eċċessiv;

                  7.

                  Jistabbilixxi mir-rapport tal-Qorti tal-Awdituri li l-approprjazzjonijiet ta’ pagament li jammontaw għal EUR 5 187 289 (16 % tal-approprjazzjonijiet totali ta’ pagament) ġew riportati għall-2012 u li minn dan l-ammont, EUR 3,1 miljun huma relatati mat-Titolu III (nefqa operazzjonali) u jirrappreżentaw 39 % tal-approprjazzjonijiet ta’ pagament tat-Titolu III; jitlob lill-Eurojust tinforma lill-awtorità tal-kwittanza bl-azzjonijiet meħuda sabiex tindirizza dan in-nuqqas peress li dan il-livell huwa eċċessiv u jmur kontra l-prinċipju ta’ annwalità;

                  8.

                  Jinnota li l-baġit għalt-Titolu I żdied b’7 % mill-2010 ‘l hawn, u dan jirrifletti ż-żieda fl-ispejjeż tal-persunal u spejjeż relatati;

                  9.

                  Jinnota li kważi 99 % tal-fondi ġew impenjati fil-qafas tat-Titolu II (nefqa amministrattiva) fl-2011; jinnota wkoll li r-rata tal-eżekuzzjoni tal-pagamenti kienet ta’ 78 %, meta mqabbla ma’ 72 % fl-2010;

                  10.

                  Jirrikonoxxi li kważi 96 % tal-fondi ġew impenjati fil-qafas tat-Titolu III fl-2011, filwaqt li r-rata tal-eżekuzzjoni tal-pagamenti kienet ta’ 58 % fl-2011, meta mqabbla ma’ 59 % fl-2010; jitlob lill-Eurojust tinforma lill-awtorità tal-kwittanza bl-azzjonijiet meħuda sabiex tindirizza dan in-nuqqas peress li dan il-livell baxx ta’ eżekuzzjoni jindika diffikultajiet fl-ippjanar jew l-implimentazzjoni tal-attivitajiet tal-Eurojust;

         Is-sistema kontabilistika

                  11.

                  Jinnota mill-kontijiet annwali li fl-2011, il-Eurojust użat is-sistema finanzjarja ta’ kontabilità bbażata fuq id-dovuti, is-sistema kontabilistika użata mill-Kummissjoni għall-kontabilità baġitarja; jinnota wkoll li l-informazzjoni baġitarja hija integrata f’sistema waħda li għandha l-SAP bħala back-end għall-parti kontabilistika;

         It-trasferimenti

                  12.

                  Jirrikonoxxi mill-kontijiet annwali li b’kollox kien hemm 12-il trasferiment baġitarju matul l-2011;

         Il-bini

                  13.

                  Jinnota mir-Rapport Annwali tal-Attività (AAR) tal-Eurojust tal-2011 li ntlaħaq ftehim mal-Pajjiżi l-Baxxi, bħala l-Istat Membru ospitanti, għall-bini l-ġdid għall-Eurojust fl-2015 permezz ta’ Ftehim ta’ Kooperazzjoni bid-data tat-30 ta’ Ġunju 2011 u mal-istituzzjonijiet tal-Unjoni rigward l-implikazzjonijiet baġitarji;

         Il-proċeduri ta’ reklutaġġ

                  14.

                  Jinnota l-fatt li l-Qorti tal-Awdituri għal darba oħra osservat nuqqasijiet fl-implimentazzjoni tal-proċeduri ta’ reklutaġġ; għaldaqstant, jitlob lill-Eurojust tistabbilixxi pjan ta’ azzjoni komprensiv għar-reklutaġġ li jirrispetta l-opportunitajiet indaqs għall-kandidati kollha, tnaqqas b’mod sinifikanti r-rata ta’ pożizzjonijiet vakanti u tinforma lill-awtorità tal-kwittanza dwar l-azzjonijiet meħuda; iqis li wħud mid-dispożizzjonijiet tar-Regolamenti tal-Persunal jistgħu jkunu ta’ piż amministrattiv konsiderevoli; għalhekk, iħeġġeġ lill-Kummissjoni tippermetti ċertu livell ta’ simplifikazzjoni skont l-Artikolu 110 tar-Regolamenti tal-Persunal fir-rigward tal-aġenziji;

                  15.

                  Jirrikonoxxi mill-AAR li n-numru ta’ persuni li kienu jaħdmu fil-Eurojust fl-2011 kien ta’ 269, kif ġej:

                              —

                              42 kienu prosekuturi, imħallfin jew uffiċjali tal-pulizija ta’ kompetenza ekwivalenti ssekondati mill-Istati Membri, megħjuna minn 15-il espert nazzjonali sekondat (SNE) fl-uffiċċji nazzjonali;

                              —

                              210 persuna kienu impjegati skont ir-Regolamenti tal-Persunal, megħjuna minn żewġ SNEs fl-amministrazzjoni;

         Il-prestazzjoni

                  16.

                  Jinnota li n-numru ta’ każijiet fejn l-Istati Membri talbu l-għajnuna tal-Eurojust fil-ġlieda kontra l-kriminalità transkonfinali serja żdied minn 1 421 fl-2010 għal 1 441 fl-2011; jirrikonoxxi b’mod partikolari li ġew reġistrati 218-il każ ta’ frodi fl-2011 u li n-numru ta’ laqgħat ta’ koordinament dwar frodi żdied minn 17 fl-2010 għal 58 fl-2011; jilqa’ l-fatt li fl-istess sena, il-Eurojust, flimkien mat-Tim tar-Reati Ekonomiċi, iffinalizzat proġett strateġiku dwar it-tisħiħ tal-iskambju ta’ informazzjoni u ta’ għajnuna legali reċiproka bejn l-awtoritajiet ġudizzjarji tal-Istati Membri fil-qasam tal-frodi tal-VAT;

                  17.

                  Jinnota li ġew reġistrati 26 każ ta’ korruzzjoni fl-2011 kontra 31 fl-2010; jenfasizza li n-numru ta’ laqgħat ta’ koordinament żdied minn 11 fl-2010 għal 19 fl-2011; jilqa’ l-fatt li fl-istess sena, skwadra ta’ investigazzjoni konġunta dwar il-korruzzjoni kiseb riżultati pożittivi meta impriża ta’ Stat Membru għamlet ħlas ta’ madwar EUR 3 000 000 wara każ ta’ korruzzjoni transkonfinali ta’ natura globali;

                  18.

                  Jinnota li l-Qorti tal-Awdituri reġgħet irrimarkat dwar il-ħtieġa li d-definizzjoni tar-rwoli u r-responsabbiltajiet rispettivi bejn id-Direttur u l-Kulleġġ tal-Eurojust terġa’ tiġi kkunsidrata; iħabbar l-intenzjoni tiegħu li jikkunsidra din il-kwistjoni fir-reviżjoni li jmiss tad-Deċiżjoni tal-Kunsill 2002/187/ĠAI li tirregola lill-Eurojust;

                  19.

                  Jirrikonoxxi li ġie ffirmat ftehim ta’ kooperazzjoni mal-Istat Ospitanti fir-rigward tal-bini l-ġdid tal-Eurojust mill-2015 ‘il quddiem;

                  20.

                  Jirreferi, fir-rigward tal-osservazzjonijiet l-oħra li jakkumpanjaw din id-Deċiżjoni ta’ kwittanza, li huma ta’ natura orizzontali, għar-riżoluzzjoni tiegħu tas-17 ta’ April 2013 (7) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 388, 15.12.2012, p. 180.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 63, 6.3.2002, p. 1.

         (5)  ĠU L 357, 31.12.2002, p. 72.

         (6)  ĠU L 286, 17.10.2012, p. 267.

         (7)  Testi adottati, P7_TA(2013)0134 (Ara paġna 374 ta' dan il-Ġurnal Uffiċjali).